
ΑΠΟΦΑΣΕΙΣ 

Τροποποίηση και συμπλήρωση διατάξεων του Κανονι¬ 
σμού Εσωτερικής Υπηρεσίας της Εισαγγελίας Ε- 

φετών Αθηνών. 1 

Χαρακτηρισμός ως ιστορικού διατηρητέου Μνημείου 
του ανεμόμυλου στην περιοχή «Κανάλι» στην Ελού- 

ντα Ν. Λασιθίου ιδιοκτ. Αντώνη Καψωριτάκη. 2 

Χαρακτηρισμός ως ιστορικού διατηρητέου μνημείου 
του νερόμυλου και της νεροτριβής ιδιοκτησίας 
Παύλου Κωσταβασίλη στη θέση «Κούλια» στο Κάτω 
Αθαμάνιο Άρτας και ορισμός ζώνης προστασίας.. 3 

Χαρακτηρισμός ως ιστορικών διατηρητέων μνημείων 
των συστημάτων ύδρευσης τύπου «κανάτ» στις κοι¬ 
νότητες Αγγίστας και Σιδηροδρομικού Σταθμού 

Αγγίσταςτης επαρχίας Φυλλίδος Ν.Σερρών. 

Χαρακτηρισμός ως ιστορικών διατηρητέων μνημείων 
α) του παλαιού Νοσοκομείου Χιρς β) του κτιρίου ό¬ 
που στεγάζεται η Τεχνική Υπηρεσία του νοσοκομεί¬ 
ου «Ιπποκράτειο» στη Θεσσαλονίκη. 

Χαρακτηρισμός ως ιστορικών διατηρητέων μνημείων 
(3) μύλων στη Νάουσα Ημαθίας με τον περιβάλλο¬ 
ντα χώρο τους, α) Υδρόμυλος Χατζηνώτα, β) Υδρό¬ 
μυλος Ράιου με τον τεχνολογικό εξοπλισμό του, γ) 
Σησαμοτριβείο του Μάκη με τον τεχνολογικό εξο¬ 
πλισμό του. 6 


ΑΠΟΦΑΣΕΙ Σ 

Αριθ. 57805 (1) 

Τροποποίηση και συμπλήρωση διατάξεων του Κανονι¬ 
σμού Εσωτερικής Υπηρεσίας της Εισαγγελίας Ε- 
φετών Αθηνών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις α) του άρθρου 17 του Κώδικα Οργανι¬ 
σμού Δικαστηρίων και κατάστασης Δικαστικών λειτουρ¬ 
γών όπως αντικαταστάθηκε από το άρθρο 5 του Ν. 
1868/1989 και όπως τελικά η παράγραφος 2 του άρθρου 
17 του Ν. 1756/1988 αντικαταστάθηκε εκ νέου με την πα¬ 
ράγραφο 4 του άρθρου 3 του Ν. 2479/1997. 


β) Του άρθρου 29Ατου Ν. 1558/1985 (Α' 137) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2α του Ν. 2469/1997 
(Α' 38). 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθ. 21390/30.4.1999 έγγραφο της Εισαγγε¬ 
λίας Εφετών Αθηνών, αποφασίζουμε: 

Τη δημοσίευση στην Εφημερίδα της Κυβερνήσεως της 
1/1999 απόφασης της Ολομέλειας της Εισαγγελίας Εφε¬ 
τών Αθηνών σχετικής με την τροποποίηση και τη συμπλή¬ 
ρωση ορισμένων διατάξεων του Κανονισμού Εσωτερικής 
Υπηρεσίας της η οποία έχει ως εξής, για τους λόγους αυ¬ 
τούς: 

Η Ολομέλεια αποφάσισε την τροποποίηση του Κανονι¬ 
σμού της Εσωτερικής Υπηρεσίας της Εισαγγελίας Εφε¬ 
τών Αθηνών ως εξής: Α. Ομόφωνα 

1. Τη διόρθωση της αρίιθμησης των άρθρων του ισχύο- 
ντα Κανονισμού καθόσον έχει παραλειφθεί σ’ αυτόν ο α¬ 
ριθμός 6. 

2. Την τροποποίηση του άρθρου 13 αυτού και τη μετα¬ 
τροπή του Αυτοτελούς Γ ραφείου Εκδόσεων και Δικάστι- 
κών Συνδρομών σε Τμήμα Εκδόσεων και Δικαστικών Συν¬ 
δρομών. 

3. Την προσθήκη εδαφίου υπό στοιχείο, δ) στο άρθρο 13 
με το εξής περιεχόμενο: 

«Ο χειρισμός και η διεκπεραίωση κάθε ζητήματος που 
ανακύπτει αναφορικά με την Έκδοση και Δικαστική Σύν- 
δρομή κατόπιν της εφαρμογής των Συνθηκών Σέγκεν, Ευ¬ 
ρωπαϊκού Δικτύου, ΕυΠΟΡΟΙ. και συναφών Πράξεων των 
θεσμικών οργάνων της Ευρωπαϊκής Ένωσης και άλλων 
Διεθνών Συμβάσεων (διμερών κλπ.)». 

4. Την αντικατάσταση του τίτλου του άρθρου 2 από Τμή¬ 
μα Γραμματείας σε τμήμα Διοικητικού. 

5 Την απάλειψή: από το εδάφιο Αα του άρθρου 2 της 
φράσης «Πολιτικά δικόγραφα και διαδικασία επιδόσεως 
στο εξωτερικό» και την προσθήκη αυτής στο εδάφιο β' του 
άρθρου 12 (13 του παλαιού) «εκτός έδρας μεταβάσεως 
των δικαστικών λειτουργών» και την προσθήκη αυτής στο 
τέλος του άρθρου 9(10 του παλαιού). 

7. Την αντικατάσταση των δύο τελευταίων σειρώντου ε¬ 
δαφίου β'του άρθρου 4, δηλ. του κειμένου που ακολουθεί 
τη φράση «επί προσφυγών» με το εξής κείμενο «κατά κλη- 

τηρίων θεσπισμάτων, (άρθρο 322 ΚΠΔ), κατά Διατάξεων 
που απορρίπτουν την έγκληση (άρθρο 48 ΚΠΔ)» κατ’ α¬ 
ποφάσεων επί ασφαλιστικών μέτρων (άρθρο 22 παρ.5 
Α.Ν. 1539/38), και επί των αναφορών για την αρχειοθέτη¬ 
ση των μηνύσεων και των αναφορών, (άρθρο 43 Κ.Π.Δ.). 

Β - Κατά πλειοψηφία 

8-α) Την προσθήκη στο τέλος των άρθρων 5, 7, 8 και 9 
νέου εδαφίου υπό στοιχείο β) με το εξής κείμενο: 

«Εφοδιασμός των Εισαγγελέων των ακροατηρίων, πέ¬ 
ντε (5) τουλάχιστον ημέρες πριν από τη δικάσιμο, με αντί¬ 
γραφα των εισαγωγικών της δίκης εγγράφων (των κατη¬ 
γορητηρίων, των διατακτικών των παραπεμπτικών βου¬ 
λευμάτων και των εφεσιβαλλομένων αποφάσεων) για 
όλες τις υπό εκδίκαση υποθέσεις» και 

β) την επισήμανση του προηγούμενου κειμένου των άρ¬ 
θρων αυτών, που αναφέρεται στα λοιπά αντικείμενα των 
Τμημάτων, του στοιχείου α). 

Ο παρών Κανονισμός, όπως τροποποιήθηκε και συ¬ 
μπληρώθηκε, τίθεται σε ισχύ από τη δημοσίευσή του στην 
Εφημερίδα της Κυβερνήσεως. 

Ύστερα από τις πιο πάνω αναφερόμενες τροποποιή¬ 
σεις, προσθήκες και αντικαταστάσεις ο Κανονισμός δια¬ 
μορφώνεται ως εξής: 

ΚΑΝΟΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΤΗΣ ΕΙΣΑΓΓΕΛΙΑΣ ΕΦΕΤΩΝ 
ΑΘΗΝΩΝ 

Άρθρο 1 

Η Γραμματείατης Εισαγγελίας κατανέμεται σε συγκρό¬ 
τηση και αρμοδιότητα των οποιών καθορίζεται στα επό¬ 
μενα άρθρα. Σε κάθε τμήμα θα υπηρετούν τουλάχιστον 5 
δικαστικοί υπάλληλοι, γραμματείας και δικαστικοί επιμε¬ 
λητές. 

“Αρθρο 2 

Α. Τμήμα διοικητικού 

Τα αντικείμενα του Τμήματος αυτού είναι τα εξής: 

α). Κυρίως Γραμματεία: Αλληλογραφία απλή. Αλληλο¬ 
γραφία εμπιστευτική και Πρωτόκολλο εμπιστευτικό. Διοι¬ 
κητικές προτάσεις, και πορίσματα. Πράξεις Εισαγγελέων, 
αποφάσεις και πρακτικά Ολομέλειας - Πειθαρχικά Εισαγ¬ 
γελέων πρώτου βαθμού, Συμβολαιογράφων, Δικαστικών 
υπαλλήλων Β'βαθμού, Δικασπκών Επιμελητών και γενικά 
κάθε φύσεως έγγραφο και ενέργεια πειθαρχικής διαδικα¬ 
σίας. Έλεγχος απαλλακπκών βουλευμάτων κατά συμβο¬ 
λαιογράφων και άλλων για περαιτέρω τυχόν πειθαρχικό έ¬ 
λεγχο. Αιτήσεις για άσκηση εφέσεως ή αναιρέσεως. Υπη¬ 
ρεσία Εισαγγελέων και Αντεισαγγελέων.' Εγγραφα προαγωγών, 
μεταθέσεων, αποσπάσεων και αδειών δικαστικών λεπουργώντης 
περιφέρειας του Εφετε^ Αθηνών-Δικογραφίες κατά Υπουργών 
και Βουλευτών - Πνευματική λύση γάμου - Γραμματέων Πανικού 
Μητρώου τοποθέτηση. 

β) Αρχείο: Αλληλογραφία και μέτρα για την ασφαλή τή¬ 
ρηση του Αρχείου γενικά στην Εισαγγελία και την κατα¬ 
στροφή του άχρηστου μέρους από αυτό Παρακολούθη¬ 
ση θεμάτων αρχείου των Εισαγγελιών Πρωτοδικών της 
περιφέρειας της Εισαγγελίας Εφετών Αθηνών. 

γ) Βιβλιοθήκη και Νομολογία: Τήρηση Βιβλιοθήκης της 
Εισαγγελίας και φροντίδα για τον εμπλουτισμό της με νέ¬ 
ες εκδόσεις. Ευρετηρίαση αλφαβητική και κατά περιεχό¬ 
μενο περιλήψεων της νομολογίας της Εισαγγελίας επί θε¬ 
μάτων διοικητικών, πειθαρχικών, ασφαλιστικών μέτρων, 


ουσιαστικών ή δικονομικών, ποινικών κ.λπ. όπως προκύ¬ 
πτουν από τις πράξεις των εισαγγελικών λειτουργών της 
Εισαγγελίας. 

δ) Μεταγωγές κρατουμένων: από φυλακή σε φυλακή 
μέσω Υπουργείου Δικαιοσύνης. 

ε) Έλεγχος: 

1) Εκθέσεων Επιθεωρήσεως: της Γραμματείας των Ει¬ 
σαγγελιών πρωτοδικών και λοιπών υπηρεσιών ή γραφεί¬ 
ων της περιφέρειας του Εφετείου Αθηνών. 

2) Πινάκων εργασιών: ανακριτών και προανακριτών. 

3) Καθαρογραφή και διεκπεραίωση: ετήσιας εκθέσεως 
επιθεωρήσεως από Εισαγγελέα Εφετών. 

4) Τριμηνιαίων πινάκων πειστηρίων. 

5) Πινάκων εργασιών: των Εισαγγελέων Πρωτοδικών 
της περιφέρειας. 

6) Στατιστικών πινάκων: των υποβαλλομένων στην Ει¬ 
σαγγελία Αρείου Πάγου ή των τιθεμένων στο αρχείο. 

Επίσης η θεώρηση των βιβλιαρίων ασθένειας. 

Άρθρο 3 

Β' Τμήμα Πρωτοκόλλου και διεκπεραιώσεως 

Τα αντικείμενα του Τ μήματος αυτού είναι τα εξής: 

Πρωτοκόλληση εισερχομένων και εξερχομένων εγγρά¬ 
φων και δικογραφιών. 

Διεκπεραίωση εξερχομένων εγγράφων και ειδικότερα 
φακέλλωμα, καταχώρηση στο βιβλίο διεκπεραιώσεως και 
ειδική διαδικασία για τα έγγραφα με απόδειξη. Διανομή 
εγγράφων και δικογραφιών στα αρμόδια Τμήματα. Παρα¬ 
λαβή αλληλογραφίας από το Ταχυδρομείο, Υπουργείο Δι¬ 
καιοσύνης, Άρειο Πάγο και Εισαγγελία του, λοιπές δικα¬ 
στικές αρχές και δημόσιες υπηρεσίες, καθώς και παρά¬ 
δοση αλληλογραφίας, αντιστοίχως. 

Άρθρο 4 

Γ Τμήμα Βουλευμάτων και Προσφυγών 

Τα αντικείμενα του Τμήματος αυτού είναι τα εξής: 

α) Βουλεύματα: Παραλαβή και καταχώρηση δικογρα¬ 
φιών με πρωτόδικα βουλεύματα, ευρετηρίαση, έλεγχος 
παραγραφής και χρόνου κρατήσεως. Μέριμνα για τη χρέ- 
ωση σε εισαγγελείς και αντεισαγγελείς για έλεγχο βου- 
λευάτων ή και περαιτέρω διαδικασία επί τυχόν εφέσεων 
κατ' αυτών. Καταχώρηση προτάσεων στα βιβλία, ενημέ¬ 
ρωση ειδικού βιβλίου και ειδοποίηση συνηγόρων να λά¬ 
βουν γνώση. Κοινοποίηση βουλευμάτων Συμβουλίου Ε¬ 
φετών και εκτέλεση. Υποβολή αναιρέσεων στην Εισαγγε¬ 
λία Αρείου Πάγου. Απόδοση εγγυήσεων και διαδικασία 
φυλακίσεως και αποφυλακίσεως. Διαδικασία επί δικο¬ 
γραφιών κατά προσώπων ιδιάζουσας δωσιδικίας (δικηγό¬ 
ρων, δικαστικών λειτουργών κ.λπ.). 

β) Προσφυγές: Παραλαβή, καταχώρηση, μέριμνα για 
χρέωση σε εισαγγελείς και αντεισαγγελείες περαιτέρω 
διαδικασία επί προσφυγών κατά κλητηρίων θεσπισμάτων, 
(άρθρο 322 ΚΠΔ),κατά Διατάξεων που απορρίπτουν την 
έγκληση (άρθρο 48 ΚΠΔ) επί προσφυγών κατ’ αποφάσε¬ 
ων επί ασφαλιστικών μέτρων (άρθρο 22 παρ. 5 Α.Ν. 
539/38), και επί των αναφορών για την αρχειοθέτηση μνη- 
νύσεων κ.λπ. (άρθρο 43 ΚΠΔ). 

Άρθρο 5 

Δ" Τμήμα Τριμελούς Εφετείου Πλημμελημάτων 

Τα αντικείιμενα του τμήματος αυτού είναι τα εξής: 

α) Παραλαβή και καταχώρηση δικογραφιών - μέριμνα 

για επεξεργασία από αντεισαγγελείς. Προσδιορισμός δι¬ 
κογραφιών σε δικασίμους. Σύνταξη κατηγορητηρίων. Υ¬ 
ποβολή αναιρέσεων με δικογραφίες στην Εισαγγελία Α- 
ρείου Πάγου. Ανακλήσεις αναστολών και λοιπά ειδικά θέ¬ 
ματα Τριμελούς Εφετείου Πλημμελημάτων. Πινάκια και 
εκθέματα. Επεξεργασία δικογραφιών με ανυποστήρικτες 
εφέσεις. Συσχετισμός αποδεικτικώνεπιδόσεως, ποινικών 
μητρώων και άλλων εγγράφων στις δικογραφίες. 

Στο Τμήμα αυτό υπάγεται και η σύνταξη των κλήσεων ε¬ 
πί των δικογραφιών του Τριμελούς Εφετείου Πλημμελη¬ 
μάτων και καταχώρηση στα βιβλία. Επίσης κάθε άλλο σχε¬ 
τικό αντικείμενο. 

β) Εφοδιασμός των Εισαγγελέων των ακροατηρίων, πέ¬ 
ντε (5) τουλάχιστον ημέρες πριν από τη δικάσιμο, με ανπ'- 
γραφα των εισαγωγικών της δίκης εγγράφων (κατηγορη¬ 
τηρίων και εφεσιβαλλομένων αποφάσεων) για όλες τις υ¬ 
πό εκδίκαση υποθέσεις. 

Αρθρο 6 

Ε'Τμήμα Τριμελούς Εφετείου Κακουργημάτων 

Τα αντικείμενα του τμήματος αυτού είναι τα εξής: 

α) Καταχώρηση και προσδιορισμός δικογραφιών. Έ¬ 
λεγχος χρόνου προσωρινής κρατήσεως. Διεκπεραίωση 
αιτήσεων αντικαταστάσεως προσωρινής κρατήσεως ή 
άλλου περιεχομένου, σχετικών προς τις δικογραφίες του 
τμήματος. Πινάκια και εκθέματα. Κοινοποίηση Διατάξεων 
Προέδρου Εφετών. Διαδικασία πραγματογνωμοσυνών, 
συμπλήρωση αποφάσεων. Σύνταξη και αποστολή κλήσε¬ 
ων, ταξινόμηση αποδεικτικών και σύνταξη κλητηρίων θε¬ 
σπισμάτων. Επίσης κάθε άλλο σχετικό αντικείμενο. 

β) Εφοδιασμός των Εισαγγελέων των ακροατηρίων, πέ¬ 
ντε (5) τουλάχιστον ημέρες πριν από τη δικάσιμο, με αντί¬ 
γραφα των εισαγωγικών της δίκης εγγράφων (κατηγορη¬ 
τηρίων και εφεσιβαλλομένων αποφάσεων) για όλες τις υ¬ 
πό εκδίκαση υποθέσεις. 

Αρθρο 7 

ΣΤ Τμήμα Πενταμελούς Εφετείου 

Τα αντικείμενα του τμήματος αυτού είναι τα εξής: 

α) Καταχώρηση δικογραφιών και ευρετηρίαση αυτών. 
Προσδιορισμός πρωτοείσακτων και αναβλητικών μετά α¬ 
πό επεξεργασία από εισαγγελέα ή αντεισαγγελέα. Σύ¬ 
νταξη κλήσεων. Συμπλήρωση αποφάσεων. Πινάκια και 
εκθέματα. Επίσης κάθε άλλο σχετικό αντικείμενο. 

β) Εφοδιασμός των Εισαγγελέων των ακροατηρίων, πέ¬ 
ντε (5) τουλάχιστον ημέρες πριν από τη δικάσιμο, με αντί¬ 
γραφο των εισαγωγικών της δίκης εγγράφων (κατηγορη¬ 
τηρίων και εφεσιβαλλομένων αποφάσεων) για όλες τις υ¬ 
πό εκδίκαση υποθέσεις. 

Άρθρο 8 

Ζ Τμήμα ΜΟΔ και ΜΟΕ 

Τα αντικείμενα του τμήματος αυτού είναι τα εξής: 

α) Παραλαβή, καταχώρηση και προσδιορισμός δικο¬ 
γραφιών. Σύνταξη κλήσεων και μέριμνα για επίδοση. Έ¬ 
λεγχος χρόνου προσωρινής κρατήσεως. Κατάρτιση ετή- 
σεων καταλόγων ενόρκων. Μέριμνα για κοινοποίηση απο¬ 
φάσεων λιπενόρκων, πινάκια κ.λπ. Επίσης κάθε άλλο 
σχετικό αντικείμενο. 

β) Εφοδιασμός των Εισαγγελέων των ακροατηρίων, πέ¬ 
ντε (5) τουλάχιστον ημέρες πριν από τη δικάσιμο, με αντί¬ 


γραφα των εισαγωγικών της δίκης εγγράφων (κατηγορη¬ 
τηρίων και εφεσιβαλλομένων αποφάσεων) για όλες τις υ¬ 
πό εκδίκαση υποθέσεις. 

Άρθρο 9 

Η' Τμήμα Λογιστικού 

Τα αντικείμενα του τμήματος αυτού είναι τα εξής: 
α) Μισθοδοσία προσωπικού. Σύνταξη μισθοδοτικών κα¬ 
ταστάσεων και έκδοση βεβαιώσεων αποδοχών και φορο¬ 
λογικούς ή άλλους λόγους. Σύνταξη και χορήγηση δικαιο- 
λογητικών για ασφαλιστικά. Ταμεία. Διαχείρισης γραφι¬ 
κής ύλης και λογοδοσία. Καταβολή μισθωμάτων 
δικαστικού καταστήματος. Διεκπεραίωση οδοιπορικών ε¬ 
ξόδων. Διαδικασία αγοράς, επισκευής και συντήρησης ε¬ 
πίπλων, γραφομηχανών και λοιπών υπηρεσιακών πραγμά¬ 
των του Καταστήματος της Εισαγγελίας. Παρακολούθη¬ 
ση εργασίας καθαριστριών και συναφή θέματα. Επισκευή 
και συντήρηση χώρων δικαστικού Καταστήματος. Οδοι¬ 
πορικά και αποζημιώσεις μαρτύρων. Έλεγχος δικαιολο- 
γητικών των εκτός έδρας μετακινουμένων εισαγελικών 
λειτουργών και των δικαιολογητικών αμοιβής πραγματο- 
γνωμόνων, έγκριση της εκτός έδρας μεταβάσεως των δι¬ 
καστικών λειτουργών. 

Άρθρο 10 

Θ' Τμήμα Επιμελητών Δικαστηρίων και Επιδόσεων 
Τα αντικείμενα του τμήματος αυτού είναι η επίδοση κλή¬ 
σεων, κλητηρίων θεσπισμάτων, διατάξεων και βουλευμά¬ 
των, αποφάσεων ή άλλων εγγράφων κ.λπ. Επίσης η ρύθ¬ 
μιση της υπηρεσίας των επιμελητών. 

Άρθρο 11 

Γ Τμήμα Εκτελέσεων 

Τα αντικείμενα του τμήματος αυτού είναι τα εξής: 
Εκτέλεση καταδικαστικών ή αθωωτικών αποφάσεων, 
των παραπεμπτικών βουλευμάτων, ιδιαίτερα των διατασ- 
σόντων σύλληψη, προσωρινή κράτηση ή περιοριστικούς 
όρους. Έκδοση πιστοποιητκών μη διώξεως. 

Διαδικασία επί αιτήσεως απονομής χάριτος. Απόδοση ή 
δήμευση κατασχεμένων, απόδοση ή κατάπτωση εγγυή- 
σεως. Συνοδείες κρατουμένων κατηγορουμένων και φυ¬ 
λακίσεις. Τήρηση αλφαβητικού ευρετηρίου φυγοδίκων 
και φυγόποινων, των βιβλίων φυγοδίκων - φυγόποινων και 
γενικά η παρακολούθηση της εκτελέσεως κατ’ αυτών. 
Συγχωνεύσεις συντρεχουσών ποινών. Εκτέλεση αποφά¬ 
σεων κηρυσσουσών απαράδεκτη την έφεση. Αφαίρεση 
προαποτιθεισών ποινών και καθορισμός χρόνου λήξεως 
ποινών. Αναστολή της διαδικασίας κατά φυγοδίκων. Απα¬ 
γόρευση εξόδου εκ της χώρας και παρακολούθηση της ε¬ 
φαρμογής της κ.λπ. 

Αρθρο 12 

Κ Τμήμα Εκδόσεων και Δικαστικών Συνδρομών 
Τα αντικείμενα του τμήματος αυτού είναι τα εξής: 
α) έκδοση: Παραλαβή, καταχώρηση, ευρετηρίαση και 
συσχέτιση σε ατομικούς φακέλους διεθνών αγγελιών α- 
ναζητήσεως ή συλλήψεως. Μέριμνα για τη χρέωση σε ει¬ 
σαγγελείς ή αντεισαγγελείς και περαιτέρω διαδικασία εκ- 
δόσεως και εκτελέσεως εντολών προσωρινής συλλήψε¬ 
ως. Φυλάκιση εκείνων που συλλαμβάνονται με τέτοιες 
εντολές. Διαδικασία ενημερώσεως αλλοδαπών αρχών για 
τη σύλληψη στην Ελλάδα. Περαιτέρω, διαδικασία εκδό- 

σεως μέχρι αμετακλήτου. Αγγελίες προς αλλοδαπές αρ¬ 
χές για τη σύλληψη διωκομένων και ότι σχετικό και κατα- 
χώρηση στα οικεία βιβλία. Συγκέντρωση δικαιολογητικών 
για τη διαβίβαση αιτήσεως προς αλλοδαπές αρχές για 
την έκδοση διωκομένων. Διαδικασία παραδόσεως σε αλ¬ 
λοδαπή χώρα ή στην Ελλάδα προσώπων διωκομένων και 
ενημέρωση αλλοδαπής χώρας ή οικείας δικογραφίας 
στην Ελλάδα περί της πράξεως για την οποία έγινε η έκ¬ 
δοση Πολιτικά δικόγραφα και διαδικασία επιδόσεως στο 
εξωτερικό. 

β) Δικαστική συνδρομή ποινική ή αστική: Καταχώρηση 
αιτήσεων δικαστικής συνδρομής από και προς το εξωτε¬ 
ρικό και συσχέτιση σε φακέλους κατά υπόθεση. Διαδικα¬ 
σία εκτελέσεως της αιτήσεως από τις Ελληνικές ανακριτι- 
κές αρχές. 

γ) ΣυνεργασίαμεΤμήματαΒουλευμάτων, Τριμελούς Ε- 
φετείου Πλημμελημάτων και Κακουργημάτων, Πενταμε¬ 
λούς Εφετείου, ΜΟΔ και ΜΟΕ και (αα) διαδικασία για τη 
διατύπωση αιτήσεων, εκδόσεως περί διωκομένων που κα¬ 
τέφυγαν στο εξωτερικό, (ββ) έγγραφα μέσω ΙΝΤΕΒΡΟί. ή 
δια της διπλωματικής οδού για την αναζήτηση πληροφο¬ 
ριών περί του ποινικού παρελθόντος κατηγορουμένων 
αλλοδαπών που είναι κατηγορούμενοι και συσχέτιση α¬ 
παντήσεων στις δικογραφίες και (γγ) αιτήσεις προς αλ¬ 
λοδαπές αρχές για την άσκηση ποινικής διώξεως κατά 
φυγοδίκων κατηγορουμένων. 

δ) Ο χειρισμός και διεκπεραίωση κάθε ζητήματος που α¬ 
νακύπτει αναφορικά με την Έκδοση και Δικαστική Συν¬ 
δρομή κατόπιν της εφαρμογής των Συνθηκών Σέγκεν, Ευ¬ 
ρωπαϊκού Δικαστικού Δικτύου, ΕΙΙΒΟΡΟΙ_ και συναφών 
Πράξεων των θεσμικών οργάνων της Ευρωπαϊκής Ένω¬ 
σης ή και άλλων Διεθνών Συμβάσεων (διμερών κ.λπ.). 

Κρίθηκε αποφασίσθηκε και δημοσιεύθηκε στην Αθήνα 
στις 29 Μαρτίου 1999. 

Ο Διευθύνωντην Εισαγγελία Η Γραμματέας 

ΛΑΜΠΡΟΣ ΚΑΡΑΜΠΕΛΑΣ Δ. ΑΝΔΡΙΟΠΟΥΛΟΥ 

ΕΙΣΑΓΓΕΛΕΑΣ ΕΦΕΤΩΝ ΠΡΟΪΣΤΑΜΕΝΗ Δ/ΝΣΕΩΣ 

ΓΡΑΜΜΑΤΕΙΑΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-Φ- 

Αριθ. ΥΠΠΟ/ΔΙΛΑΠ/Γ/1950/27479 (2) 

Χαρακτηρισμός ως ιστορικού διατηρητέου Μνημείουτου 
ανεμόμυλου στην περιοχή «Κανάλι» στην Ελούντα Ν. 
Λασιθίου ιδιοκτ. Αντώνη Καψωριτάκη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «Περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 
137/Α/26. 7. 85. 

β) του άρθρου 52του Ν. 5351/32 «περί Αρχαιοτήτων» ό¬ 
πως αντικαταστάθηκε με το άρθρο14 και17 του Ν.Δ. 
216/1943 και τροποποιήθηκε με το άρθρο 32 παρ. 5 του 
Ν. 1337/1983 και ισχύει 

γ) του Ν. 1469/50 11 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830» 


δ) του Ν. 2039/92 «περί κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης (ΦΕΚ 61/Α/13.4.92). 

ε) του Π.Δ.941 «περί Οργανισμού του ΥΠΠΕ». 

ζ) το Π.Δ. 161/26. 4. 84 (ΦΕΚ 54/Α/30.4. 84) «περί ανα¬ 
κατανομής αρμοδιοτήτων των Υπουργείων ΥΠΠΕ. Υ- 
ΧΟΠ». 

2. Την Υπουργική Απόφαση ΥΠΠΟ/ΓΝΟΣ/57631/21.11. 
97 (ΦΕΚ 1080/Β/5. 12. 97 ) με την οποία τροποποιείται η 
παρ.δτου άρθρου 6 της Υ.Α./ΥΠΠΟ/ΓΝΟΣ/49095/30. 10. 
91 (ΦΕΚ 987/τ. Β/28. 11.91) «Μεταβίβαση αρμοδιοτήτων 
Υπουργού και δικαιώματος υπογραφής «με εντολή Υ¬ 
πουργού» στους Γεν. Γραμματείας, Γεν. Διευθυντές και 
Προϊσταμένους των Διευθύνσεων,Τμημάτων και Γραφεί¬ 
ων της Κεντρικής Υπηρεσίας του ΥΠΠΟ. 

3. Την εισήγηση της 7ης Εφορείας Νεωτέρων Μνημεί¬ 
ων και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 11/22.4.1999, απο¬ 
φασίζουμε: 

Χαρακτηρίζουμε ως ιστορικό διατηρητέο μνημείο που 
χρειάζονται ειδική κρατική προστασία, σύμφωνα με τις 
διατάξεις του Ν. 1469/50, τον ανεμόμυλο στην περιοχή 
«Κανάλι» στην Ελούντα Ν. Λασιθίου, ιδιοκτησίας Αντώνη 
Καψωριτάκη, διότι αποτελεί πολύ ενδιαφέρον ειδικό κτί- 
σμα, στο οποίο συνδυάζονται οι αυστηρές μορφολογικές 
λύσεις που επιβάλλει μία συγκεκριμένη τεχνολογία και η 
ενδιαφέρουσα αισθητική αντίληψη του λαϊκού τεχνίτη. Ο 
μύλος είναι άρρηκτα δεμένος με την ιστορία του τόπου 
και τις ιστορικές μνήμες των κατοίκων. 

Η παρούσα απόφαση να δημοσιευθείσ την Εφημερίδα 
της Κυβερνήσεως. 

Αθήνα, 7 Ιουνίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

-φ- 

Αριθ. ΥΠΠΟ/ΔΙΛΑΠ/Γ/1955/27240 (3) 

Χαρακτηρισμός ως ιστορικού διατηρητέου μνημείου του 
νερόμυλου και της νεροτριβής ιδιοκτησίας Παύλου 
Κωσταβασίλη στη θέση «Κούλια» στο Κάτω Αθαμάνιο 
Άρτας και ορισμός ζώνης προστασίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «Περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 
137/26.7.85. 

β) του άρθρου 52του Ν. 5351/32 «περί Αρχαιοτήτων» ό¬ 
πως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του 
Ν. 1337/1983 και ισχύει 

γ) του Ν. 1469/50 11 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830» 

δ) του Ν. 2039/92 «περί κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης (ΦΕΚ 61/Α/13.4.92). 

ε) του Π.Δ.941/77 «περί Οργανισμού του ΥΠΠΕ». 

ζ) του Π.Δ. 161/26. 4. 84 ( ΦΕΚ 54/Α/30. 4. 84 ) «περί 
ανακατανομής αρμοδιοτήτων των Υπουργείων ΥΠΠΕ 
-ΥΧΟΠ». 

2. Την Υπουργική Απόφαση ΥΠΠΟ/ΓΝΟΣ/57631/21. 11. 
97 (ΦΕΚ 1080/Β/5. 12. 97 ) με την οποία τροποποιείται η 
παρ.8 του άρθρου 6 της Υ.Α./ΥΠΠΟ/ΓΝΟΣ/49095/30. 10. 
91 (ΦΕΚ 987/Β/28.11.91) «περί μεταβίβασης αρμοδιοτή¬ 
των Υπουργού και δικαιώματος υπογραφής» με εντολή Υ¬ 
πουργού στο Γενικό Γραμματέα, τους Γεν. Διευθυντές και 
τους Προϊσταμένους των Διευθύνσεων,Τμημάτων και 
Γ ραφείων της Κεντρικής Υπηρεσίας του ΥΠΠΟ». 

3. Την εισήγηση της 6ης Εφορείας Νεωτέρων Μνημείων 
και τα λοιπά στοιχεία του φακέλου που έχει συντάξει η Υ¬ 
πηρεσία μας. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό Πρακτικού 11/22. 4. 
99, αποφασίζουμε: 

Χαρακτηρίζουμε ως ιστορικό διατηρητέο μνημείο, 
που χρειάζεται ειδική κρατική προστασία σύμφωνα με 
τις διατάξεις του Ν. 1469/50, το νερόμυλο και τη νερο¬ 
τριβή ιδιοκτησίας Παύλου Κωσταβασίλη στη θέση 
«Κούλια» στην κοινότητα Κάτω Αθαμάνιο Άρτας, διότι α¬ 
ποτελούν αξιόλογα προβιομηχανικά κτίσματα, σημαντι¬ 
κά για τη μελέτη της ιστορίας της αρχιτεκτονικής, τα ο¬ 
ποία είναι συνδεδεμένα με τις μνήμες των κατοίκων. Για 
την καλύτερη προστασία και ανάδειξη των κτισμάτων ο¬ 
ρίζεται ζώνη προστασίας 30μ. περιμετρικά του νερόμυ¬ 
λου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Ιουνίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-Φ- 

Αριθ. ΥΠΠΟ/ΔΙΛΑΠ/Γ/1956/27069 (4) 

Χαρακτηρισμός ως ιστορικών διατηρητέων μνημείων των 
συστημάτων ύδρευσης τύπου «κανάτ» στις κοινότητες 
Αγγίστας και Σιδηροδρομικού Σταθμού Αγγίστας της 
επαρχίας Φυλλίδος Ν.Σερρών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «Περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 
137/26.7.85. 

β) του άρθρου 52του Ν. 5351/32 «περί Αρχαιοτήτων» ό¬ 
πως αντικαταστάθηκε με το άρθρο14 και17 του Ν.Δ. 
216/1943 και τροποποιήθηκε με το άρθρο 32 παρ. 5 του 
Ν. 1337/1983 και ισχύει 

γ) του Ν. 1469/50 11 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830» 

δ) του Ν. 2039/92 «περί κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης (ΦΕΚ 61/Α/13.4.92). 
ε) του Π.Δ.941 «περί Οργανισμού του ΥΠΠΕ». 
ζ) του Π.Δ.161/26. 4. 84 ( ΦΕΚ 54/Α/30. 4. 84 ) «περί 
ανακατανομής αρμοδιοτήτων των Υπουργείων ΥΠΠΕ 
- ΥΧΟΠ». 

2. Την Υπουργική Απόφαση ΥΠΠΟ/ΓΝΟΣ/57631/21. 11. 
97 (ΦΕΚ 1080/Β/5. 12. 97 ) με την οποία τροποποιείται η 
παρ.8 του άρθρου 6 της Υ.Α./ΥΠΠΟ/ΓΝΟΣ/49095/30. 10. 
91 (ΦΕΚ 987/Β/28. 11. 91) «περί μεταβίβασης αρμοδιοτή¬ 
των Υπουργού και δικαιώματος υπογραφής «με εντολή Υ¬ 


πουργού» στο Γενικό Γραμματέα, τους Γεν. Διευθυντές 
και τους Προϊσταμένους των Διευθύνσεων,Τμημάτων και 
Γ ραφείων της Κεντρικής Υπηρεσίας του ΥΠΠΟ». 

3. Την εισήγηση της 4ης Εφορείας Νεωτέρων Μνημείων 
και τα λοιπά στοιχεία του φακέλου που έχει συντάξει η Υ¬ 
πηρεσία μας. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό Πρακτικού 11/22. 4. 
99, αποφασίζουμε: 

Χαρακτηρίζουμε ως ιστορικά διατηρητέα μνημεία, που 
χρειάζονται ειδική κρατική προστασία σύμφωνα με τις 
διατάξεις του Ν. 1469/50, τα συστήματα ύδρευσης τύπου 
«κανάτ» στις κοινότητες Αγγίστας και Σιδηροδρομικού 
Σταθμού Αγγίστας της επαρχίας Φυλλίδος Ν. Σερρών, 
διότι αποτελούν αξιόλογες μαρτυρίες της τεχνολογίας ύ¬ 
δρευσης οικισμών κατά την περίοδο της Τουρκοκρατίας 
και είναι άρρηκτα συνδεδεμένα με τις μνήμες των κατοί¬ 
κων της περιοχής. 

Η παρούσα απόφαση να δημοσιευθείσ την Εφημερίδα 
της Κυβερνήσεως. 

Αθήνα, 3 Ιουνίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-Φ- 

Αριθ. ΥΠΠΟ/ΔΙΛΑΠ/2047/27064 (5) 

Χαρακτηρισμός ως ιστορικών διατηρητέων μνημείων 
α) του παλαιού Νοσοκομείου Χιρς β) του κτιρίου όπου 
στεγάζεται η Τεχνική Υπηρεσία του νοσοκομείου «Ιππο- 
κράτειο» στη Θεσσαλονίκη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «Περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 
137/26.7.85. 

β) του άρθρου 52του Ν. 5351/32 «περί Αρχαιοτήτων» ό¬ 
πως αντικαταστάθηκε με το άρθρο14 και17 του Ν.Δ. 
216/1943 και τροποποιήθηκε με το άρθρο 32 παρ. 5 του 
Ν. 1337/1983 και ισχύει 

γ) του Ν.1469/50 11 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830» 

δ) του Ν. 2039/92 «περί κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης (ΦΕΚ61/Α/13. 4. 92). 

ε) του Π.Δ.941 «περί Οργανισμού του ΥΠΠΕ». 

ζ) του Π.Δ. 161/26. 4. 84 ( ΦΕΚ 54/Α/30. 4. 84 ) «περί 
ανακατανομής αρμοδιοτήτων των Υπουργείων ΥΠΠΕ 
-ΥΧΟΠ». 

2. Την Υπουργική Απόφαση ΥΠΠΟ/ΓΝΟΣ/57631/21. 

11. 97 (ΦΕΚ 1080/Β/5. 12.97) με την οποία τροποποιεί¬ 
ται η παρ.8 του άρθρου 6 της Υ.Α./ΥΠΠΟ/ΓΝΟΣ/ 
49095/30.10.91 (ΦΕΚ 987/Β/28.11.91) «περί μεταβίβα¬ 
σης αρμοδιοτήτων Υπουργού και δικαιώματος υπογρα¬ 
φής «με εντολή Υπουργού» στόν Γενικό Γραμματέα, 
τους Γεν. Διευθυντές και τους Προϊσταμένους των Διευ¬ 
θύνσεων,Τμημάτων και Γ ραφείων της Κεντρικής Υπηρε¬ 
σίας του ΥΠΠΟ». 

3. Την εισήγηση της 4ης Εφορείας Νεωτέρων Μνη μείων 
και τα λοιπά στοιχεία του φακέλου που έχει συντάξει η Υ¬ 
πηρεσία μας. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό Πρακτικού 12/29. 4. 
99, αποφασίζουμε: 

Χαρακτηρίζουμε ως ιστορικά διατηρητέα μνημεία, που 
χρειάζονται ειδική κρατική προστασία σύμφωνα με τις 
διατάξεις του Ν. 1469/50. 

α) Το παλαιό Νοσοκομείο Χιρς στη Θεσσαλονίκη (σήμε¬ 
ρα Ιπποκράτειο Νοσοκομείο), διότι αποτελεί αντιπροσω¬ 
πευτικό δείγμα δημόσιου κτιρίου των αρχών του αιώνα με 
αξιόλογα αρχιτεκτονικά και μορφολογικά στοιχεία. Σχε¬ 
διάστηκε ειδικά για τη χρήση που διατηρεί μέχρι σήμερα 
από τον αρχιτέκτονα Πιέρο Αριγκόνι και έχει αναπόσπα¬ 
στα συνδεθεί με την ιστορία της Θεσσαλονίκης. 

β) Το κτίριο όπου στεγάζονται η τεχνική υπηρεσία στο Ιπ- 
ποκράτειο Νοσοκομείο στη Θεσσαλονίκη, διότι αποτελεί 
αντιπροσωπευτικό δείγμα κτιρίου των αρχών του αιώνα με 
ενδιαφέροντα αρχιτεκτονικά και μορφολογικά στοιχεία 
και αποτελεί αναπόσπαστα τμήμα του κτιριακού συνόλου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Ιουνίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-♦- 

Αριθ. ΥΠΠΟ/ΔΙΛΑΠ/Γ/2134/27068 (6) 

Χαρακτηρισμός ως ιστορικών διατηρητέων μνημείων (3) 
μύλων στη Νάουσα Ημαθίας με τον περιβάλλοντα χώ¬ 
ρο τους, α) Υδρόμυλος Χατζηνώτα, β) Υδρόμυλος Ράι- 
ου με τον τεχνολογικό εξοπλισμό του, γ) Σησαμοτρι- 
βείο του Μάκη με τον τεχνολογικό εξοπλισμό του. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «Περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 
137/26. 7. 85. 

β) του άρθρου 52του Ν. 5351/32 «περί Αρχαιοτήτων» ό¬ 
πως αντικαταστάθηκε με το άρθρο14 και17 του Ν.Δ. 
216/1943 και τροποποιήθηκε με το άρθρο 32 παρ. 5 του 
Ν. 1337/1983 και ισχύει 

γ) του Ν. 1469/50 11 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830» 

δ) του Ν. 2039/92 «περί κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης (ΦΕΚ 61/Α/13.4.92). 


ε) του Π.Δ.941 «περί Οργανισμού του ΥΠΠΕ». 

ζ) του Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ. Υ- 
ΧΟΠ». 

2. Την Υπουργική Απόφαση ΥΠΠΟ/ΓΝΟΣ/57631/21.11. 
97 (ΦΕΚ 1080/Β/5. 12. 97) με την οποία τροποποιείται η 
παρ.8 του άρθρου 6 της Υ.Α./ΥΠΠΟ/ΓΝΟΣ/49095/30. 10. 
91 (ΦΕΚ 987/Β/28. 11.91) «περί μεταβίβασης αρμοδιοτή¬ 
των Υπουργού και δικαιώματος υπογραφής “ με εντολή Υ¬ 
πουργού” στόν Γενικό Γραμματέα, τους Γεν. Διευθυντές 
και τους Προϊσταμένους των Διευθύνσεων,Τμημάτων και- 
Γραφείων της Κεντρικής Υπηρεσίας του ΥΠΠΟ. 

3. Την εισήγηση της 4ης Εφορείας Νεωτέρων Μνημείων 
και τα λοιπά στοιχεία του φακέλου που έχει συντάξει η Υ¬ 
πηρεσία μας. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό Πρακτικού 
13/6.5.99, αποφασίζουμε: 

Χαρακτηρίζουμε ως ιστορικά διατηρητέα μνημεία, που 
χρειάζονται ειδική κρατική προστασία σύμφωνα με τις 
διατάξεις του Ν. 1469/50, (3) μύλους στη Νάουσα Ημα¬ 
θίας με τον περιβάλλοντα χώρο τους όπως σημειώνεται 
με τα στοιχεία ΑΒΓΔΕΖΗΘ στο συνημμένο τοπογραφικό 
διάγραμμα: 

α) Ο υδρόμυλος Χατζηνώτα, διότι αποτελεί αξιόλογο 
δείγμα αρχιτεκτονικής βιομηχανικών κτιρίων των αρχών 
του 20ο αι. και είναι σημαντική μαρτυρία της εξέλιξης του 
βιομηχανικού πολιτισμού και είναι άρρηκτα συνδεδεμέ- 
νος με τις μνήμες των κατοίκων της Νάουσας. 

β) Ο υδρόμυλος Ράιου, με τον τεχνολιγικό εξοπλισμό 
του, διότι αποτελεί αξιόλογο δείγμα τοπικής λαϊκής αρχι¬ 
τεκτονικής όπως εφαρμόσθηκε στα βιομηχανικά κτίρια 
των αρχών του 20ου αι. Επιπλέον αποτελεί σημαντική 
μαρτυρία της εξέλιξης του βιομηχανικού πολιτισμού και 
είναι άρρηκτα συνδεδεμένος με τις μνήμες των κατοίκων 
της Νάουσας. 

γ)Τοσησαμοτριβείοτου Μάκη, με τον τεχνολογικό εξο¬ 
πλισμό του, διότι αποτελεί αξιόλογο δείγμα της τοπικής 
λαϊκής αρχιτεκτονικής των αρχών του 20ου αι., και είναι 
σημαντική μαρτυρία της εξέλιξης της τεχνολογίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Ιουνίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θ1.9Γ 
ΙΝΤΕΡΝΕΤ: Η 0 Ι. 9 Γ 
Θ-ΙΤ 13 Μ: ην 35 @ ΙιοΙ.ςτ 

|__- -- — -- - 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 

(031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 

4135 228 

ΠΑΤΡΑ 

Κορίνθου 327 - Τ.Κ. 262 23 

(061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 

(0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 

(0531) 22 858 

ΛΑΡΙΣΑ 


Διοικητήριο Τ.Κ. 411 10 

(041) 597449 

ΚΕΡΚΥΡΑ 

Σαμαρά 13 Τ.Κ. 491 00 

(0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 

(081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 


(0251) 46 888/47 533 


ΤΙΜΗ ΦΥΛΛΩΝ ' Με *Ρ ι 8 σελίδεε ! 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 0 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Λ Δ. (Διορισμοίκ.λπ. προσωπικού Ν.Π.Δ.Δ.) 
Γ ίαράρτημα (Προκηρύξεις θέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 



* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00'_ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


















